BTSGIF เผยก่อสร้าง “สถานีศึกษาวิทยา” คืบ 49% คาดพร้อมให้บริการต้นปี 64
BTSGIF เผยก่อสร้าง "สถานีศึกษาวิทยา" คืบ 49% คาดพร้อมให้บริการต้นปี 64
29 ก.ค. 2563

กองทุนรวมโครงสร้างพื้นฐานระบบขนส่งมวลชนทางราง บีทีเอสโกรท หรือ BTSGIF เปิดเผยถึงความคืบหน้าการสร้างสถานีรถไฟฟ้าศึกษาวิทยา (S4) ระบุว่า การก่อสร้างคาดว่าจะใช้เวลาประมาณ 18 เดือนจนแล้วเสร็จ และทำการติดตั้งระบบการเดินรถประมาณ 2 เดือน คาดว่าจะให้บริการได้ประมาณต้นปี 2564 ขณะที่ความก้าวหน้าของงานก่อสร้าง ณ มิถุนายน 2563 อยู่ที่ 49.00% ซึ่งล่าช้ากว่าแผน 20.25%
โดยมีความคืบหน้าของงานก่อสร้างดังนี้
1. งานโครงสร้าง (Structure Work) ความคืบหน้า 33.00%
2. งานสถาปัตยกรรม (Architecture Work) ความคืบหน้า 11.06%
3. งานระบบประกอบอาคาร (E&amp;M Work) ความคืบหน้า 4.94 %
ส่วนปัญหาและอุปสรรคที่ทำให้เกิดความล่าช้ามีดังนี้
1. งานรื้อย้ายสาธารณูปโภคต่างๆ เพราะต้องประสานงานกับหน่วยงานต่างๆ
2. การประกาศ พรก.ฉุกเฉิน ช่วงสถานการณ์โรคระบาดโควิด-19 ทำให้ชั่วโมงการทำงานในตอนกลางคืนสั้นลง
3. การย้ายตำแหน่ง ลิฟท์-ทางลาด และบันได
4. การเกิดอุบัติเหตุรถไฟฟ้าเฉี่ยวคนงานบนทางวิ่งรถไฟฟ้า ทำให้ผู้รับเหมาต้องทำมาตรการป้องกันเพิ่มเติมเพื่อไม่ให้เกิดอุบัติเหตุตามที่บริษัท ระบบขนส่งมวลชนกรุงเทพ จำกัด (มหาชน) (BTSC) ซึ่งเป็นผู้บริหารระบบรถไฟฟ้าขนส่งมวลชนกรุงเทพ กำหนด
ทั้งนี้ ทางผู้รับเหมาและ BTSC กำลังเร่งดำเนินการก่อสร้าง และคาดว่าจะให้บริการได้ประมาณต้นปี 2564